Оганесян, Хорен Георгиевич
Оганеся́н Хоре́н Гео́ргиевич (эрм. Խորեն Գեորգիի Հովհաննիսյան; 1955 10 январь, Ереван) — советийн а, эрмалойн а футболист, ахтурсло. ССРС спортан дуьненайукъара классан говзанча (1976). Республика Эрмалойчоьнан хьакъ долу тренер. «Араратан» а, эрмалойн футболан а легенда. «Арарат» йукъахь ССРС чемпионатан официалан ловзаршкахь 295 матчехь левзина, чутоьхна 93 буьрка. ССРС лакхарчу лигехь чутоьхна буьрканий гайтам рекорд йу эрмалойн футболехь. 2005 шарахь хеттарш дира, XX бӀешеран Эрмалойчоьнан уггаре дика футболист хаьржира Оганесян. 2010 шеран майхь, даймехкан хьалха даккхий гӀуллакхаш дарна Республика Эрмалойчоьнан президентан Саргсян Сержан омарца, «Пачхьалкхан совгӀатех» цӀе йолчу законаца, «Хоренаци Мовсесан мидалца» совгӀат дира.